
Narva Linnavalitsuse kriisikomisjoni koosseisu muutmine

1. Asjaolud ja menetluse käik

Narva Linnavalitsuse 02.06.2010 määrusega nr 732 kinnitati Narva Linnavalitsuse kriisikomisjoni põhimäärus. Narva Linnavalitsuse kriisikomisjon (edaspidi Komisjon) on alaliselt tegutsev komisjon kriisireguleerimisalase tegevuse korraldamiseks omavalitsusüksuse territooriumil. Komisjoni koosseis kinnitatakse Narva Linnavalitsuse korraldusega, mis vastavalt Hädaolukorra seaduse §5 lõikele 5 kooskõlastati eelnevalt Päästeametiga.

Komisjoni alaline isikkoosseis on kinnitatud Narva Linnavalitsuse 29.06.2010.a. korraldusega nr 839-k „Narva Linnavalitsuse kriisikomisjoni koosseisu kinnitamine“ ja muudetud 02.11.2011.a. korraldusega nr 1023-k „Narva Linnavalitsuse kriisikomisjoni koosseisu muutmine“.

Komisjoni koosseisu muutmise vajadus on tingitud komisjonis osalevates asutustes ametiisikute vahetumistega. Sellest tingituna on ettepanek määrata komisjoni koosseisu asutused ning nende esindajad esitavad komisjoni põhi- ja asendusliikmete nimed ja kontaktandmed Narva Linnakantseleile, kus peetakse komisjoni liikmete nimelist arvestust. Komisjoni nimeline koosseis on toodud lisas 1 „Narva Linnavalitsuse kriisikomisjoni koosseis“. 
2. Õiguslikud alused

Kohaliku omavalitsuse korralduse seaduse § 49 lõike 11 kohaselt linnavalitsuse täpsema töökorra, komisjonide moodustamise alused ja korra ning tegevuse alused kehtestab volikogu.

Narva Linnavolikogu 29.06.2000 määruse nr 36/15 „Narva linna põhimääruse punkti 5.7.1 esimese lause kohaselt on linnavalitsusel õigus moodustada alalisi ja ajutisi komisjone.

Narva Linnavalitsuse 02.06.2010 määrusega nr 732 kinnitatud Narva Linnavalitsuse kriisikomisjoni põhimääruse § 1 1g 3 kohaselt moodustab komisjoni Narva Linnavalitsus, kehtestades komisjoni põhimääruse ja kinnitades komisjoni koosseisu. Tegemist on internse aktiga, mis on esmajärjekorras suunatud haldusele enesele ning siduv haldusorganile. Seega ei ole eelnimetatud korraldus materiaalselt mõistetuna haldusakt ning selle muutmisele ja kehtetuks tunnistamisele ei laiene haldusmenetluse seaduse II osa 4. peatüki 4. jaos sätestatu (HMS § 64).
3. Otsus

Kinnitada Narva Linnavalituse kriisikomisjon alljärgnevalt:

Komisjoni esimees

-
Narva linnapea

Komisjoni aseesimehed 
-
Narva Linnavalitsuse liige




-
Narva Linnakantselei nõunik kriisireguleerimise valdkonnas
Komisjoni liikmed

-
Narva LV Arhitektuuri- ja Linnaplaneerimise Amet

-
Narva LV Linnaarstiteenistus

-
PPA Ida prefektuur, korrakaitsebüroo, Narva politseijaoskond

-
PPA Ida prefektuur, piirivalvebüroo, Narva maanteepiiripunkt




-
Kaitseliidu Alutaguse Maleva Narva malevkond





-
AS Eesti Gaas Virumaa piirkond





-
AS Narva Soojusvõrk





-
AS Narva Vesi




-
OÜ VKG Elektrivõrk





-
AS Heakorrastus





-
SA Narva Haigla




-
Eesti Punane Rist, Narva Linna Selts





-
AS Eesti Raudtee Narva piirkond




-
AS Narva Bussiveod





-
AS Eesti Energia Narva Elektrijaamad 

Komisjoni teenindavaks tööüksuseks on Narva Linnakantselei.
4. Rakendussätted

4.1 Tunnistada kehtetuks Narva Linnavalitsuse 29.06.2010.a. korraldus nr 839-k „Narva Linnavalitsuse kriisikomisjoni koosseisu kinnitamine“ ja 02.11.2011.a. korraldus nr 1023-k „Narva Linnavalitsuse kriisikomisjoni koosseisu muutmine“.
4.2 Korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

